Sveti Martin na Muri

Sveti Martin na Muri (prethodno Martin na Muri), općina u Hrvatskoj. Smještena je u Međimurskoj županiji. Općinska naselja U sastavu općine nalazi se 13 naselja: Brezovec, Čestijanec, Gornji Koncovčak, Gradiščak, Grkaveščak, Jurovčak, Jurovec, Kapelščak, Lapšina, Marof, Sveti Martin na Muri, Vrhovljan i Žabnik. Geografija Općina Sveti Martin na Muri smještena je na najsjevernijoj točki Republike Hrvatske. Područje Općine Sveti Martin na Muri je prostor gdje rijeka Mura ulazi u državni teritorij Republike Hrvatske, a peripanonski se prostor polako pretapa u perialpski. Sa površinom od 2525 hektara Općina Sveti Martin na Muri svrstava se u red srednje velikih općina u Međimurskoj županiji, a u red malih općina u Hrvatskoj. Na prostoru Općine mogu se jasno izdvojiti dva tipa reljefa: nizinski sjeverni dio Općine i brežuljkasti - južni dio Općine. Stoga se sjeverni dio Općine uvrštava u područje pleistocenske ravni uz rijeku Muru, a južni dio u Gornje Međimurje. Meteorološke značajke određene su pripadnošću široj klimatskoj regiji - Panonskoj nizini. Umjereno svježa kontinentalna klima. Stanovništvo - 808 domaćinstava i 3.154 stanovnika - gustoća naseljenosti je 125 stanovnika/km2 Uprava Općina Sveti Martin na Muri prvi put u svojoj povijesti ustrojena je 1993. godine. Općinsko vijeće Općine Sveti Martin na Muri čini 13 vijećnika koji dolaze iz četiri stranke. Većinu u Općinskom vijeću trenutno ima HSLS iz čijih je redova i načelnik općine. U radnom odnosu u Općini su načelnik odnosno predsjednik Općinskog vijeća i administrativna tajnica. U okviru Općine djeluju i tri mjesna odbora. U dosadašnjem radu Općinsko vijeće većinu je bitnih odluka donosilo konsenzusom što govori u prilog dekmokratičnosti i odsustva ispolitiziranosti. Historija Smješten u dolini između zadnjih sjevernih brežuljaka međimurskih gorica prema rijeci Muri, Sv. Martin na Muri, jedna je od najstarijih župa i naselja u ovom dijelu Međimurja. Ovdje je i važno prethistorijsko arheološko nalazište, a upravo ovdje je preko rijeke Mure prelazila znamenita rimska cesta između Ptuja i Lendave (POETOVIO – HALLICANUM).Nije čudno što je kod Sv. Martina pronađeno nalazište vrlo rijetkog rimskog novca i drugih materijalnih ostataka antičke kulture. Ovaj kraj bio je važan u srednjem vijeku bilo da se radi o gotičkim i baroknim crkvama ili o starim dvorcima i kurijama (Gradiščak, Lapšina). Najvrijedniji očuvani spomenik do danas je gotičko-barokizirana župna crkva Sv. Martina. Ta se župa spominje već 1334. god. (SANCTI MARTINI), pa 1501. (SANCTI MARTINI SUPERIOR) i 1650. god. (SANCTI MARTINI in KOMORY).Na ovom povijesnom lokalitetu najprije je izgrađena drvena župna crkva, da bi polovicom 15. st. bio sagrađen najveći dio svetišta. Svetište je poligonalno, a nadsvođeno je vrlo uspjelim kasnogotičkim mrežastim svodom, koji nosi deset konzula. Zanimljivi su, jer imaju uklesane motive bilja te likove anđela.(Na jednom je uklesana 1468. god.). Kustosija ove prekrasne crkve nastala je 1567. u kamenu vapnencu s tragovima crvene boje. Naročito zanimljive i vrijedne su gotičke zidne slikarije kao prava rijetkost u Međimurju. Današnja sakristija izgrađena je 1777. god., da bi najkasnije bio zamijenjen tabulat na stropu lađe 1779. godine. Gospodarstvo Općina Sveti Martin na Muri pripada gospodarski slabije razvijenom području županije. Na području općine djeluje 34 poduzetnika sa 152 zaposlenika, te 37 obrtnika. U općini Sveti Martin na Muri funkcionira jedna poduzetnička zona Značajne osobe Spomenici i znamenitosti Obrazovanje Jedna škola i to: osnovna škola Sveti Martin na Muri Kultura Kandidiran je projekt kulturne ceste "Putevi sv. Martina" i dobio zeleno svjetlo od fonda Europske unije, a kandidirao ga je mađarski grad Szombately koji je izradio prijedlog projekta ceste od njihovog grada preko drugih mađarskih mjesta kojima je sv. Martin zaštitnik župe. Kulturna europska cesta povezivala bi mjesta Szombathely (hu) - Podturen - sv. Martin na Muri. Sport Sveti Martin na Muri ima i svoj nogometni klub. Zove se NK Polet. Igraliste se nalazi u blizini rijeke Mure, u pravcu novoizgrađenog mosta na Muri. Vanjske veze Službena stranica Arhivirano 2016-10-28 na Wayback Machine-u